Dunno Odiloni abbati ceterisque fratribus Cluniensis monasterii, ego, in Dei nomine, Dodo et uxor mea Belieldis, vendimus terram quæ nobis de proprietate nostra advenit, in comitatu Regense, in villa quæ dicitur Valentiola; in uno loco qui nominatur Vallenobris, partem quæ nobis obvenit, et in alio loco qui dicitur ....., petiam de campo culto, et in alio loco, qui nominatur Arlenna, quantum nobis obvenit vel obvenire videtur, totum vendimus monachis supradicti loci cum omni fonditus possessione, et accipimus ab eis precium XXVIII solidos et unam spadam; et faciant ab hac die quicquid facere voluerint. Qui autem contradicere voluerit, iram incurrat Dei omnipotentis, et componat tantum et aliud tantum; et postea venditio firma et stabilis permaneat. Facta autem hæc carta mense aprilis, feria III, regnante Rodulfo rege. S. Dodonis et uxoris ejus Belieldis, qui fecerunt et ipsi firmaverunt. S. Germundi. S. Pandulfi. S. Asterii. S. Adalulfi. S. Teudrici.